CELEX: 32020D1115
Language: sk
Date: 2020-07-24 00:00:00
Title: Rozhodnutie Rady (EÚ) 2020/1115 z 24. júla 2020 o pozícií, ktorá sa má v mene Únie zaujať v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie zmien protokolov 1 a 4 k dohode

29.7.2020   
               
               
                  SK
               
               
                  Úradný vestník Európskej únie
               
               
                  L 244/16
               
            
         ROZHODNUTIE RADY (EÚ) 2020/1115
         z 24. júla 2020
         o pozícií, ktorá sa má v mene Únie zaujať v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie zmien protokolov 1 a 4 k dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohodu medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (ďalej len „dohoda“) uzatvorilo Európske spoločenstvo rozhodnutím Rady 97/126/ES (1) a dohoda nadobudla platnosť 1. januára 1997.
                  
               
                     (2)
                  
                  
                     Podľa článku 34 dohody môže Spoločný výbor zriadený podľa článku 31 dohody (ďalej len „Spoločný výbor“) zmeniť ustanovenia protokolov k dohode.
                  
               
                     (3)
                  
                  
                     V nadväznosti na rokovania sa Únia a miestna vláda Faerských ostrovov dohodli na zmene určitých ustanovení protokolov k dohode a to: Protokolu 1 týkajúceho sa colného zaobchádzania a opatrení uplatniteľných na určité ryby a produkty rybolovu prepustené do voľného obehu v Spoločenstve alebo dovezené na Faerské ostrovy a Protokolu 4 o osobitných ustanoveniach uplatniteľných na dovoz niektorých poľnohospodárskych výrobkov, iných ako výrobkov uvedených v protokole 1. Cieľom týchto zmien je rozšíriť rozsah prístupu na trh s vybranými výrobkami pre obe zmluvné strany.
                  
               
                     (4)
                  
                  
                     Spoločný výbor má prijať rozhodnutie týkajúce sa zmien protokolov 1 a 4.
                  
               
                     (5)
                  
                  
                     Je vhodné stanoviť pozíciu, ktorá sa má zaujať v mene Únie v Spoločnom výbore, pokiaľ ide o prijatie zmien protokolov 1 a 4, keďže rozhodnutie, ktorým sa menia uvedené protokoly, bude pre Úniu záväzným,
                  
               PRIJALA TOTO ROZHODNUTIE:
         
            Jediný článok
            Pozícia, ktorá sa má v mene Únie zaujať v Spoločnom výbore, pokiaľ ide o zmenu protokolov 1 a 4 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, je založená na návrhu rozhodnutia Spoločného výboru (2).
         
         
            V Bruseli 24. júla 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady 97/126/ES zo 6. decembra 1996 o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (Ú. v. ES L 53, 22.2.1997, s. 1).
         
            (2)  Pozrite dokument ST 9385/20 na http://register.consilium.europa.eu.